Loruttelemme lempeästi ja piirrämme satuja iholle.
Tule vauvasi kanssa viettämään Vauvan päivää Sellon kirjaston Lastenmaahan. Loruttelemme lempeästi suomen kielellä ja piirrämme satuja iholle.
Herkkävireisessä norjalaisdebyytissä perheenäidin on eron partaalla kohdattava epämiellyttävä totuus myös omasta itsestään.
Herkkävireisessä norjalaisdebyytissä perheenäidin on eron partaalla kohdattava epämiellyttävä totuus myös omasta itsestään. Alussa elämä on ihanaa kuin mainoksessa: Maria kohtaa juhlissa unelmiensa miehen Sigmundin, joka on kaikin puolin hurmaava. Maria ihastuu, rakastuu ja saa aiemmassa suhteessa syntyneille lapsilleen täydellisen isäpuolen. Uusiakin lapsia syntyy, ja kaikki ovat yhtä hymyä. Rakkaus pölisee ilmassa ja tuntuu, kuin aurinko ei lakkaisi koskaan paistamasta. Sitten leikkaus loskaiseen arkeen. Vaativalle työlle ei meinaa riittää tarpeeksi aikaa ja kiukuttelevien lapsien kanssa ovat kädet ja pää täynnä. Eräänä iltana, kun Sigmund saapuu viikkoja kestäneeltä työmatkaltaan kotiin, Maria ei enää jaksa. Lämmön ja hellyyden sijaan asunto on täyttyy naljailusta, vihasta ja katkeruudesta. Tilanne huutaa terapiaa, ja sinne pari hyvin pian päätyykin. Norjalainen ohjaaja Lilja Ingolfsdottir purkaa esikoiselokuvassaan taitavan määrätietoisesti päähenkilönsä elämän rakennuspalikat valkokankaalle. Maria joutuu katsomaan itseään silmiin ja näkemään pohjaan asti. Helga Guren tulkitsee vereslihalle yltävän pääroolin Mitä pidemmälle elokuva etenee, sitä voimakkaammin se alkaa tuntua terapiaistunnolta, johon ei osallistu pelkästään päähenkilö, vaan myös katsoja. Rauli Karjalainen Ohjaus: Lilja Ingolfsdottir Näyttelijät: Helga Guren, Oddgeir Thune Maa: Norja Kielet: norja Tekstitykset: englanti Ikäraja: K16 Kesto: 101 min Teema: Live, Laugh, Love & Anarchy Avainsanat: Rakkaus, Perhesuhteet, Identiteetti Vuosi: 2024 Alkuperäinen nimi: Elskling Levittäjä: Norwegian Film Institute
Loveable – Rakkautta & Anarkiaa 19.-29.9.2024
Helsinki International Film Festival – Rakkautta & Anarkiaa ry
Timbuktu-ohjaajan romanttinen draama Norsunluurannikolta Kiinaan uuden alun perässä muuttavasta naisesta on juuri sopivasti haudutettu oodi Wong Kar-wain elokuville.
Timbuktu-ohjaajan romanttinen draama Norsunluurannikolta Kiinaan uuden alun perässä muuttavasta naisesta on juuri sopivasti haudutettu oodi Wong Kar-wain elokuville. Morsian saa tietää hääpäivänsä alla sulhasensa pettäneen häntä. Suhteen tulevaisuus vaikuttaa liian synkältä kestettäväksi. Sulhanen ei osoita katumusta, vaan syyttää morsiantaan mustasukkaisuudesta – kuten yhä tyypillisempää on nyky-yhteiskunnassa. “En ole mustasukkainen”, morsian, Aya, vastaa. ”En halua valheiden ja katkeruuden varaan rakennettua tulevaisuutta.” Heidän hääpäivänään Aya torjuu sulhasensa Toussaintin luoden ainutlaatuisen sävyn elokuvalle, joka etenee tarinaksi aistillisuudesta, rakkaudesta, siirtolaisuudesta, konflikteista sekä yrityksistä löytää yhteys kahden mantereen, Afrikan ja Aasian, välillä. Ayan matka vie Norsunluurannikolta Kiinan Guangzhouhun, jossa hän rakastuu teeliikkeen omistavaan vanhempaan kiinalaiseen pomonsa Caihin. Cain synkkä menneisyys kuitenkin varjostaa heidän suhdettaan kuin ikuisuuteen kaikuva ääni. Abderrahmane Sissakon (Timbuktu, R&A 2014) romanttinen draama tutkii afroaasialaista suhdedynamiikkaa, jota harvoin kuvataan valtavirtaelokuvassa. Black Tea on huolellisesti rakennettu ja elegantin rytmikäs tarina kulttuurienvälisyydestä, marginalisoiduista ryhmistä ja perhesalaisuuksista. Tässä maailmassa alku heijastelee loppua ja loppu alkua. Yemi Abu (kääntänyt Inari Ylinen) Ohjaus: Abderrahmane Sissako Näyttelijät: Nina Helo, Han Chang, Ke-Xi Wu Maa: Mauritania, Ranska, Norsunluurannikko, Taiwan, Luxemburg Kielet: mandariinikiina, ranska, englanti, portugali Tekstitykset: englanti Ikäraja: K12 Kesto: 110 min Teema: Live, Laugh, Love & Anarchy Avainsanat: Rakkaus, Siirtolaisuus Vuosi: 2024 Levittäjä: Gaumont
Black Tea – Rakkautta & Anarkiaa 19.-29.9.2024
Neuvokas pikkukissa pelastautuu suuren tulvan alta laivalle, jossa eläinten täytyy opetella selviytymään yhdessä. Immersiivisen kaunis animaatiomaailma häikäisee.
Neuvokas pikkukissa pelastautuu suuren tulvan alta laivalle, jossa eläinten täytyy opetella selviytymään yhdessä. Immersiivisen kaunis animaatiomaailma häikäisee. Kun yksi elokuvan päähenkilöistä on kapybara, tietää että nyt on tarjolla jotain erityistä. Flow’n seikkailu alkaa, kun yhtäkkinen vedenpaisumus peittää kaiken alleen ja päähenkilömme, yksinäinen – tai yksin viihtyvä – kissa joutuu pelastautumaan ajelehtivaan purjeveneeseen. Ihmiset ovat kadonneet maailmasta, ja heidän olemassaolostaan kertovat enää vain rakennukset, kelluvat esineet ja valtavat, mystiset patsaat. Kissan lisäksi purjevenettä päätyvät ilmastopakolaisina asuttamaan kultainennoutaja, kapybara, kissamaki ja sihteerilintu, jotka erilaisten luonteidensa myötä joutuvat kestämään toisiaan keskellä aavaa merta. Pintaan nousee paitsi jännitteitä, ennakkoluuloja ja selviytymisviettejä, myös muinaisia merihirviöitä. Dialogia ei tarvita, sillä Gints Zilbalodis on herättänyt henkiin erilaisten eläinhahmojensa liikkeet, eleet ja äännähdykset uskomattomalla tarkkuudella – animaatiotiimi on selvästi viettänyt paljon aikaa tutkien kaikkia elokuvassa nähtäviä eläinlajeja. Jokainen kissan- ja koiranomistaja voi hykerrellä läpi tarinan tunnistaessaan lemmikkinsä toimintatapoja kankaalla. Zilbalodis on todellinen monitaituri, joka on ohjauksen lisäksi hoitanut säveltämisen, käsikirjoittamisen, tuottamisen ja animoinnin. Tärkein hänen lahjoistaan on kuitenkin sielukkuus, joka loistaa molemmissa elokuvissa ennennäkemättömällä tavalla. Flow’n ilman puhetta kerrotun tarinan, hahmojen, musiikin ja kuvien kauneus ja merkitys sekä särkevät että parantavat sydämen. Outi Rehn Ohjaus: Gints Zilbalodis Maa: Liettua, Ranska, Belgia Kielet: No dialogue Tekstitykset: N/A Ikäraja: K7 Kesto: 84 min Teema: Animoituja unia Avainsanat: Eläimet, Koko perheelle, Huumori, Fantasia, Seikkailu, Matka, Luontosuhde Vuosi: 2024 Alkuperäinen nimi: Straume Levittäjä: Njuta Films
Flow – Rakkautta & Anarkiaa 19.-29.9.2024
Viggo Mortensenin toinen ohjaustyö siivilöi länkkärin kodikkaan linssin läpi. Vaikka pyssyt ryskyvät maltillisesti, uhreilta ja uhrauksilta ei vältytä.
Viggo Mortensenin toinen ohjaustyö siivilöi länkkärin kodikkaan linssin läpi. Vaikka pyssyt ryskyvät maltillisesti, uhreilta ja uhrauksilta ei vältytä. Tanskalainen Olsen (Viggo Mortensen) kohtaa 1860-luvun Yhdysvalloissa ilkikurisen Viviennen (Vicky Krieps). Jäyhän Olsenin ja tulisieluisemman Viviennen välille syntyy kumppanuus, ja vaikka itsemääräämisoikeudestaan kiinni pitävä Vivienne ei suostu naimisiin, alkaa sopuisa yhteiselo nevadalaisen pikkukylän laidalla. Rakkaustarinan loppu kuitenkin häämöttää. Jo elokuvan alkuhetkillä Vivienne nukkuu pois, ja Olsen lähtee erämaahan hevosellaan. Mies etsii jotakin – tai ehkä jotakuta. Kahdessa aikatasossa liikkuva The Dead Don’t Hurt kaihtaa perinteisen lännenelokuvan äärimaskuliinista patsastelua. Väkivalta on Mortensenin ohjaaman, kirjoittaman ja säveltämän elokuvan maailmassa läsnä kauaskantoisesti, mutta elokuvan ytimenä on Olsenin ja Viviennen suhde. Heidän hellät ja humoristisetkin hetkensä piirtävät lempeän vastakuvan ympäröivän yhteisön julmuudelle. Elokuvaa ei aivan voi kutsua feministiseksi länkkäriksi. Mortensen on kuitenkin ujosti tunnustellut maaperää, ja ajoittain hän tavoittaa jotakin raikasta. Phantom Threadilla (2017) läpimurtonsa tehnyt Krieps on Mortensenille lottovoitto – todellinen aavikon ruusu, joka nostaa elokuvan keskivertoa genreteosta sävykkäämmäksi kokonaisuudeksi. Riikka Haapanen Ohjaus: Viggo Mortensen Näyttelijät: Vicky Krieps, Viggo Mortensen, Solly McLeod Maa: Meksiko, Tanska, Kanada Kielet: englanti, espanja, ranska, tanska Tekstitykset: englanti Ikäraja: K16 Kesto: 129 min Teema: Historia uusiksi Avainsanat: Jännitys, Historia, Angsti, Rakkaus Vuosi: 2023 Levittäjä: Scanbox Entertainment
The Dead Don't Hurt – Rakkautta & Anarkiaa 19.-29.9.2024
Hiljattain edesmenneen Ryuichi Sakamoton viimeisen esiintymisen taltioiva konserttielokuva on visuaalisesti pelkistetty mutta musiikillisesti rikas matka lahjakkaan muusikon elämäntyöhön.
Hiljattain edesmenneen Ryuichi Sakamoton viimeisen esiintymisen taltioiva konserttielokuva on visuaalisesti pelkistetty mutta musiikillisesti rikas matka lahjakkaan muusikon elämäntyöhön. Ryuichi Sakamoto oli loistava taiteilija monella alalla: elektronisen musiikin edelläkävijänä, bändinsä YMO:n johtajana, elokuvasäveltäjänä ja näyttelijänä. Viimeisinä vuosinaan hän taisteli syövän kanssa, joka lopulta vei hänet. Opus tallentaa Sakamoton viimeisen konsertin syksyllä 2022, vain muutama kuukausi ennen hänen menehtymistään. Tai lahjan, yleisölleen, sillä Sakamoto nauhoitti konsertin omassa studiossaan yhden syyskuisen viikon aikana, vain muutama kuvausryhmän jäsen ja dokumentin ohjaaja, Sakamoton poika Neo Sora, yleisönään. Karun yksinkertainen mustavalkoinen taltiointi on väriskaalaltaan kuin Sakamoton pianon koskettimet. Se on taiteilijan viimeinen taistelu musiikkinsa, elämän ja kuoleman kanssa. Valot ja varjot vaihtuvat kunkin musiikkiteoksen tunnelman mukaan ja syvenevät kohden loppua, jossa Sakamoto soittaa miltei täydessä pimeydessä. Konsertti kattaa 20 Sakamoton säveltämää teosta YMO:n teknopopista elektronisen konserttimusiikin kautta tunnettuihin elokuvascoreihin, kuten Merry Christmas Mr. Lawrence, Viimeinen keisari ja The Revenant. Yksi suurista on poissa, mutta hänen musiikkinsa on jäänyt. Eija Niskanen Ohjaus: Neo Sora Maa: Japani Kielet: No dialogue Ikäraja: S Kesto: 104 min Teema: Feel the Beat! Avainsanat: Musiikki, Taide Vuosi: 2023 Levittäjä: Njuta Films
Ryuichi Sakamoto | Opus – Rakkautta & Anarkiaa 19.-29.9.2024
Alle kouluikäisille lapsiperheille suunnattu Perhekahvila käynnistyy Entressen kirjastossa.
Familjekafé, som riktar sig till familjer med barn under skolåldern.
Family Café is an event for families with children under school age, which will start in the Entresse library.
Alle kouluikäisille lapsiperheille suunnattu Perhekahvila käynnistyy Entressen kirjastossa. Tervetuloa laulamaan, loruttelemaan, kuuntelemaan satuja ja viettämään aikaa alueen muiden vanhempien kanssa kahvikupin äärellä. Järjestetään joka toinen perjantai klo 9-11 Entressen kirjaston Sinisessä huoneessa. Järjestetään: 30.8. 13.9. 27.9. 11.10. 25.10. 8.11. Tapahtumaan on esteetön pääsy.
Familjekafé, som riktar sig till familjer med barn under skolåldern, kommer att starta i Entresse biblioteket. Välkommen att sjunga, rimma, lyssna på sagor och umgås med andra föräldrar i området över fika. Händer varje fredag från 9 till 11 i Sininen huone på Entresse biblioteket. Händer: 30.8. 13.9. 27.9. 11.10. 25.10. 8.11. Evenemanget är på finska. Evenemanget är tillgängligt för rörelsehindrade.
Family Café is an event for families with children under school age, which will start in the Entresse library. Welcome to sing, rhyme, listen to fairy tales and spend time with other parents in the area over a cup of coffee. Organized on every Friday from 9 to 11 in the Sininen huone at Entresse library. Event is organized on: 30.8. 13.9. 27.9. 11.10. 25.10. 8.11. The event is in Finnish. The event is accessible for all.
Lukudisko lapsiperheille Tule lukemaan kuvia ja tanssimaan yhdessä!
Lukudisko lapsiperheille Tule lukemaan kuvia ja tanssimaan yhdessä! Alle kouluikäisten lasten ja vanhempien yhteisessä Lukudiskossa kirjoja lähestytään kuvien kautta – kirjoihin liittyvää musiikkia ja tanssia unohtamatta. Mitä kuvassa näkyy? Mitä ääniä kuvassa kuuluu? Mitä tuoksuja kuvan maailmassa on? Keskustelua vetävät kirjastolaiset Merituuli Hemilä ja Elina Roukala.
Räväköistä dokumenteistaan tunnetun Chris Smithin (Tiger King) uutuus seuraa kokeellisen rockyhtyeen Devon järjen ja tarkoituksen vastaista matkaa maineeseen.
Räväköistä dokumenteistaan tunnetun Chris Smithin (Tiger King) uutuus seuraa kokeellisen rockyhtyeen Devon järjen ja tarkoituksen vastaista matkaa maineeseen. Huoli ihmisen elämäntavan kestämättömyydestä synnyttää eksentrisen musiikkimatkan, joka saa nimekseen Devo. 1970-luvulla kukoistuksensa nähnyt rockyhtye haastaa sekä kokeellista että kaupallista mediamaisemaa. Yhtyeellä on painava missio pelastaa maailma musiikin, videon sekä hupsuttelun keinoin. Dokumentti on kohteelleen uskollinen. Yhtyeen jäsenet toimivat kertojaääninä, mutta vaikuttavin kerronta on musiikin ja kuvan elinvoimaisessa virrassa. Huomiota voi kiinnittää myös siihen, ettei elokuvan jälkeen edelleenkään tiedä juuri mitään henkilöistä, jotka muodostivat Devon. Devo on entiteetti – yhtye, konsepti sekä viime kädessä tuote – ja tämä on legenda Devosta. Ohjaaja Chris Smithillä onkin silmää unelma edellä syntyneille tarinoille. Viime vuosien elokuvissa Jim & Andy: The Great Beyond (2017) ja 100 Foot Wave (2021) on niin ikään keskiössä intohimoonsa sitoutuneet eksentrikot, jotka hahmoina ovat rakastettavia ja ymmärrettäviä. Samaa voi kai varovasti todeta myös dokumentaristin hiteistä Fyre (2019) ja Tiger King (2020), joissa intohimon tiellä eivät seiso edes moraalin rajat. Alina Tolvanen Ohjaus: Chris Smith Maa: Yhdysvallat, Iso-Britannia Kielet: englanti Tekstitykset: osittain englanti Ikäraja: K12 Kesto: 93 min Teema: Feel the Beat! Avainsanat: Musiikki, Yhteiskunta Vuosi: 2024 Levittäjä: Fremantle
Devo – Rakkautta & Anarkiaa 19.-29.9.2024
System Crasher -ohjaaja säväyttää Saoirse Ronanin tähdittämällä draamalla päihdeongelmaisesta naisesta, joka jättää Lontoon humun taakseen ja hakeutuu lapsuutensa maisemiin Skotlantiin saadakseen apua menneisyyden haavoihin.
System Crasher -ohjaaja säväyttää Saoirse Ronanin tähdittämällä draamalla päihdeongelmaisesta naisesta, joka jättää Lontoon humun taakseen ja hakeutuu lapsuutensa maisemiin Skotlantiin saadakseen apua menneisyyden haavoihin. Vuosikymmenen Lontoossa viettänyt Rona (Saoirse Ronan) palaa synnyinseudulleen pohjoisen Skotlannin Orkneysaarille suoraan vieroitushoidosta – kotinsa, työnsä ja parisuhteensa alkoholisminsa seurauksena menettäneenä. Tuore raittius on kovin hauras, ja uuden elämän kynnyksellä Ronan on kohdattava paitsi itsensä, riippuvuutensa ja menneisyytensä myös vaikea suhde vanhempiinsa, bipolaariseen isään (Stephen Dillane) ja herännäiskristittyyn äitiin (Saskia Reeves). Amy Liptrotin palkittuihin muistelmiin perustuva The Outrun kuvaa addiktiota ja toipumisprosessia uskottavasti ja koskettavasti. Nora Fingscheidtin (System Crasher, R&A 2019) vimmaisen elävä ohjaus, Saoirse Ronanin ilmiömäinen roolisuoritus ja epälineaarinen, alkoholinhuuruiset takaumat nykyhetkeen kontrastoiva kerronta vetävät katsojan mukaan Ronan matkalle ja tämän mielenmaisemiin. Orkneyn ympäröivä luonto asettuu osaksi tarinaa: maa tärisee, meri kuohuu ja tuuli ujeltaa metaforana sisäiselle kamppailulle. The Outrun on kertomus itsensä ylittämisestä, ei sankaritarina vaan inhimillinen kuvaus pyrkimyksestä rakentaa elämä uusista lähtökohdista itseään kadottamatta. Ohjaus: Nora Fingscheidt Näyttelijät: Saoirse Ronan, Saskia Reeves, Stephen Dillane Maa: Iso-Britannia, Saksa Kielet: englanti Ikäraja: K16 Kesto: 118 min Teema: Avainelokuvat Avainsanat: Luontosuhde, Naiskuvia Vuosi: 2024 Levittäjä: Filmbankmedia
The Outrun – Rakkautta & Anarkiaa 19.-29.9.2024
Henrik VIII:n (Jude Law) ja hänen viimeisen vaimonsa Katariina Parrin (Alicia Vikander) kompleksisesta suhteesta kertova aistillinen ja upeasti toteutettu pukudraama.
Henrik VIII:n (Jude Law) ja hänen viimeisen vaimonsa Katariina Parrin (Alicia Vikander) kompleksisesta suhteesta kertova aistillinen ja upeasti toteutettu pukudraama. Miltä tuntuu olla naimisissa miehen kanssa, jonka viisi edellistä vaimoa ovat kuolleet? Kun tämä on vainoharhainen ja väkivaltainen vaimojaan kohtaan, asiaa ei auta, vaikka mies on itse Englannin ja Irlannin kuningas. Henrik VIII:n ja hänen viimeisen vaimonsa Katariina Parrin kompleksisesta suhteesta kertova Firebrand on kuninkaallisesta menneisyydestä ammentavaa historian uudelleenkirjoitusta, jota eivät dominoi ainoastaan miehet ja sota. Alicia Vikander kantaa kuningattaren taakkaa kunniakkaasti, ja siloposkisen hurmurinäyttelijä Jude Law’n valinta ylipainoiksesi tyrannikuninkaaksi on oivaltava. Law kanavoi läskikerroksien alle patoutunutta vihaa ja pakkomielteitä loistavasti. Hän jopa teetätti kuvauksia varten kammottavan hajusuihkeen, jotta vastanäyttelijöillä olisi autenttisemmat reaktiot hänen märkiviin avohaavoihinsa. Brasilialaisen Karim Aïnouzin ensimmäinen englanninkielinen draama on sekoitus upeasti lavastettua ja puvustettua pukudraamaa ja sensitiivistä kerrontaa à la Nuoren naisen muotokuva (R&A 2019). Aïnouz tuo kokonaisuuteen samaa käsinkosketeltavaa aistillisuutta kuin Cannesin Un Certain Regard -sarjan voittaneeseen menestyselokuvaansa The Invisible Life of Eurídice Gusmão (R&A 2019). Otto Kylmälä Ohjaus: Karim Aïnouz Näyttelijät: Alicia Vikander, Jude Law, Eddie Marsan, Sam Riley, Maa: Iso-Britannia, Yhdysvallat Kielet: englanti Ikäraja: K16 Kesto: 121 min Teema: Historia uusiksi Avainsanat: Historia, Naiskuvia, Jännitys Vuosi: 2023 Levittäjä: Filmbankmedia
Firebrand – Rakkautta & Anarkiaa 19.-29.9.2024
Huom! Elokuva on osa Pulpettikino-ohjelmistoa. Näytökset on tarkoitettu ainoastaan koululais- ja päiväkotiryhmille.
Huom! Elokuva on osa Pulpettikino-ohjelmistoa. Näytökset on tarkoitettu ainoastaan koululais- ja päiväkotiryhmille. Ohjaus: Johanne Helgeland Näyttelijät: Anna Sofie Skarholt, Bo Lindquist-Ellingsen, Samson Steine Maa: Norja Kielet: norja Tekstitykset: suomi, ruotsi Ikäraja: K7 Kesto: 99 min Teema: Pulpettikino Vuosi: 2020 Levittäjä: Kinoscreen Illusion
Pulpettikino: Pako rajan yli – Rakkautta & Anarkiaa 19.-29.9.2024
Esitys- ja näyttelytoiminnan lisäksi talossa toimivat kirjasto, ravintola, työväenopisto, neljä taidekoulua sekä nuorisopalveluiden Operaatio Pulssi ja Koillisluotsi.
Utöver föreställnings- och utställningsverksamhet rymmer huset även bibliotek, restaurang, arbetarinstitut, fyra konstskolor och ungdomstjänsternas Operaatio Pulssi och Koillisluotsi.
In addition to performances and exhibitions, the building features a library, restaurant, adult education centre, four art schools and Operaatio Pulssi and Koillisluotsi project steered by Youth Services.
Pohjois-Helsingin musiikkiopisto järjestämää ilmaisohjelmaa Malmitalon 30-vuotisjuhlaviikon merkeissä.
Ett gratisprogram ordnat av Pohjois-Helsingin musiikkiopisto för att fira 30-årsjubileet för Malms kulturhus.
A free programme by the North Helsinki Music Institute on the occasion of Malmitalo's 30th anniversary.
Pohjois-Helsingin musiikkiopisto järjestämää ilmaisohjelmaa Malmitalon 30-vuotisjuhlaviikon merkeissä. Pohjois-Helsingin musiikkiopiston oppilaat esiintyvät Malmitalon aulassa.
Coming to you from North Helsinki Music Institute!